Monster (selskap)

Monster AS er et norsk produksjonskonsern som produserer film, reklamefilm og TV-program. Det ble grunnlagt av Olav Øen, Trond Kvernstrøm og Edward Dreyer på slutten av 2001 og var aktive i markedet fra begynnelsen av 2002.   

I mai 2023 ble det kjent at selskapene Monster og Fremantle skulle slås sammen til ett selskap, og at det nye selskapet skulle beholde Monster som selskapsnavn. CEO i selskapet er Ingvild Daae.   

Monster produserer programmer for norske og internasjonale TV-kanaler, og står blant annet bak Gullruten, 4-stjerners middag, Datoen og Hvem tror du at du er?. Monster har vunnet priser for serier om Orderud-drapene og Estonia-forliset.

Selskapsendringer 
Konsernet bestod etter hvert av datterselskapene Monster Entertainment og Monster Scripted, som stod for selve produksjonen innen henholdsvis TV- og filmproduksjon. Monster kunngjorde i en pressemelding i november 2019 at selskapet ville slå sammen Monster, Monster Entertainment og Monster Scripted til ett selskap. 

Sammen med Finlands største produksjonsselskap, Varesvuo Group, det danske produksjonsselskapet Gong og det private investeringsselskapet Cap-Man etablerte Monster i 2008 selskapet A Nice Company som et nytt nordisk produksjonshus innen TV, film og reklame. Cap-Man var majoritetseier i selskapet, men i 2013 ble MTG (Modern Times Group) – som også var eier av TV3 og produksjonsselskapet Strix – ny majoritetseier i selskapet.

I 2018 ble Monster og resten av MTGs TV-virksomhet overført til Nordic Entertainment Group (NENT), som ble opprettet etter at fusjonen mellom MTG og TDC ikke ble godkjent. I forbindelse med overføringen endret A Nice Company navn til Nordic Entertainment Studios Norway. I september 2021 ble Monster sammen med 11 andre produksjonsselskap i Norden solgt til Fremantle. 

I mai 2023 ble det kjent at selskapene Monster og Fremantle Norge skulle slås sammen, og at det fusjonerte selskapet skulle hete Monster.

Produksjoner (utvalg)

TV 

 4-stjerners middag
 4-stjerners reise
 Allsang på Grensen
 Alt for Norge
 Bingo Bingo
 Blanke ark
 Blodtur
 Datoen
 Drapet i Holmenkollen
 En får væra som en er
 En kveld hos Kloppen
 Estonia
 Et døgn med Elin
 Etaten
 Folkevalgt
 Gutta Boys
 Gøy på landet
 Gåten Orderud
 Halvbroren
 Hellstrøm rydder opp Hjelpekorpset Hvem tror du at du er? Idol Isdans Kanal Valen Kjetil & Kjartan Show Klisterhjerne Kroppen Livstid Lurt av Karlsen Meglerne NAV Nattskiftet Nede Nobel – fred for enhver pris På tråden med Synnøve Ramm og Tørnquist redder Norge Showman Skal vi danse Skrimmel Skrammel Sommer i Dyreparken Stjernekamp Svendsen om Hansen og Jensen Svindeljegerne The Stream Tørnquist Show Unge lovende Ungkaren Film 
 ORPS – The Movie Tatt av kvinnen Å begrave en hund''

Referanser

Eksterne lenker 
 

Norske filmselskaper
Selskaper etablert i 2001